Culiacán
Ti Culiacán (Panangibalikas nga Espaniol: [kuljaˈkan] (dengngen)) ket ti maysa a siudad idiay akin-amianan a laud ti Mehiko. Daytoy ti kadakkelan a siudad ken ti kapitolio ti estado ti Sinaloa. Daytoy pay ti tugaw ti Ili ti Culiacán. Adda dagiti 675,773 nga agtataeng iti siudad (senso idi 2010) ken 858,638 iti ili. Bayat a ti ili ket addaan iti dagup a kalawa iti 4,758 km2 (1,837 sq mi), ti siudad ket napusek, iti laeng 65 km2 (25 sq mi).
Ti siudad ket mabirukan iti maysa a ginget iti pagsasabtan ti Karayan Tamazula ken Humaya, iti ayan a pagsabtan dagitoy dua tapno mangporma iti Karayan Culiacán, iti 55 a metro iti ngato ti pantar ti baybay. Daytoy ket adda iti tengnga ti estado, iti agarup nga isu met laeng a kaadayo kadagiti dua a sabali a sentro ti urbano ti estado: ti Los Mochis iti amianan ken ti Mazatlán iti abagatan.
fur_Latn ilo_Latn ilo_Latn